alexandrainst/scandi-wiki huggingface dataset:
Poticuara

Se Systematisk inndeling

Poticuara er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstor, avlange, gule og svarte trebukker. Antennene er noe lengre enn kroppen, svarte, de innerste leddene fortykkede og sterkt hårete. Pronotum er omtrent trapesformet, litt bredere enn langt, kan ha gule sidekanter. Dekkvingene er litt innsnevrede i midten med tre opphøyde lengderibber. De kan være ensfarget brungule eller svarte med gule skuldre og en blekgul tverrstripe.

Utbredelse 
Slekten er funnet i Costa Rica, Peru og Bolivia.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Hemilophini J. Thomson, 1868
 Slekten Poticuara Martins & Galileo, 1991
 Poticuara exilis (Bates, 1881)
 Poticuara ipiterpe Martins & Galileo, 1991

Kilder 
 Liste over slektene
 Katalog med utbredelsesdata

Eksterne lenker 
 Bildegalleri 
 
 

Lamiinae
Biller formelt beskrevet i 1991
Ischiosioma

Se Systematisk inndeling

Ischiosioma er en slekt av biller som tilhører den artsrike underfamilien Lamiinae i familien trebukker (Cerambycidae).

Utseende 
Middelsstore, avlange, lyst brunlige trebukker.  Antennene er tynne og litt lengre enn kroppen. Pronotum er omtrent sylindrisk uten tenner på sidene, mye smalere enn dekkvingene. Dekkvingene er noe avsmalnende bakover og har rettvinklede "skuldre", det lyse tegninger som inkluderer et bredt skråbånd.

Utbredelse 
Slekten er utbredt i det sørlige og østlige Brasil.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Onciderini J. Thomson, 1860
 Slekten Ischiosioma Martins & Galileo, 1990
 Ischiosioma albata Martins & Galileo, 1990
 Ischiosioma obliquata Martins & Galileo, 1990

Kilder 

 Liste over slektene
 Katalog med utbredelsesdata

Eksterne lenker 
 Bildegalleri 
 

Lamiinae
Biller formelt beskrevet i 1990
Brasils insekter
Damien Chazelle

Damien Sayre Chazelle (født 19. januar 1985) er en amerikansk filmregissør og manusforfatter. Hans regissørsdebut er musikalen Guy and Madeline on a Park Bench (2009). I 2014 skrev og regisserte han Whiplash, basert på hans prisvinnende kortfilm Whiplash (2013). Filmen hadde premiere på Sundance filmfestival og fikk fem Oscar-nominasjoner, blant annet Oscar for beste film. Han er også kjent for å vært medforfatter på filmen 10 Cloverfield Lane (2016) og for å ha skrevet og regissert La La Land (2016). Chazelle vant to Golden Globes under den 74. Golden Globe-utdelingen for arbeidet med La La Land (beste regi og beste manus).

Han ble tidenes yngste regivinner for Oscar for beste regi da han vant i 2017 for La La Land.

Filmografi

Referanser

Eksterne lenker 
 

Personer fra Providence
Regissører fra USA
Manusforfattere fra USA
Filmprodusenter fra USA
Oscar-vinnere (regi)
Filmregissører fra USA
Ingeborg Oktober

Ingeborg Schistad Tiltvik, kjent under artistnavnet Ingeborg Oktober, (født 31. oktober 1994) er en norsk musiker, tekstforfatter og komponist fra Hamarøy i Nordland.

Ingeborg Oktober slapp sin første singel «Evi Melodi» i 2012 og fulgte opp med EP-en Straumført og debutalbumet Hjerteræk i 2014 på plateselskapet Clearpass Records/Musikkoperatørene. I 2018 ga hun ut albumet Skjømmingsboka. For albumet vant hun Spellemannprisen 2018 i klassen viser. Hun har samarbeidet tett med artisten Æ (Erling Riibe Ramskjell), som også var produsent på debutalbumet. Sammen med Æ har hun deltatt på en rekke utgivelser i hans navn og turnert med bandet Likholmen med blant andre den svenske visesangeren Stefan Sundström siden 2015.

Festspillprofil i 2021 
I 2021 var hun festspillprofil under Festspillene i Nord-Norge. I den forbindelse laget hun et audiovisuelt bestillingsverk kalt Et fucka år, og i juni 2021 ga hun i sin første bok, som også bar tittelen Et fucka år, på forlaget Utenfor Allfarvei. Boken og det audiovisuelle verket handler om selvmordsforebygging. Boken inneholder hennes egne låttekster, sakprosa og illustrasjoner, og etterordet er skrevet av Peder Kjøs. Scenepremieren på det audiovisuelle verket, som foruten spesialskrevne sanger omfattet en animasjonsfilm hun selv hadde laget, fant sted 22. juni 2021. Festspillene i Nord-Norge presenterte forestillingen slik:«“Et fucka år” er en reise i sorgprosessering etter selvmord, og det spekteret av følelser man kan få i form av sinne, anger og sorg. Med lun humor, voksent alvor og barnlig fantasi dras man inn i et fiktivt univers med fantasifull animasjon inspirert av både Studio Ghibli og Tove Janssons Mummidalen.»

Diskografi 
 Straumført (Clearpass, 2014) EP
 Hjerteræk (Clearpass, 2014)
 Skjømmingsboka (Clearpass, 2018)

Referanser

Eksterne lenker 
 

Norske musikere
Norske komponister
Personer fra Hamarøy kommune
Vinnere av Spellemannprisen
Festspillene i Nord-Norge
Kenneth Lonergan

Kenneth Lonergan (født 16. oktober 1962 i The Bronx i New York City i USA) er en amerikansk skuespillforfatter, manusforfatter og filmregissør.

Liv og virke

Bakgrunn
Kenneth Lonergan var sønn av en mor som var psykiater og en far som var lege. Moren var jødisk, og faren irsk.

Lonergan begynte å forfatte i high school på Walden School, en privatskole på Manhattan med et sterkt dramaprogram.

Hans første skuespill, The Rennings Children, ble utvalgt til Stephen Sondheims  Young Playwright's Festival i 1982 mens han fortsatt var i skolealder. Lonergan matrikulerte til Wesleyan University, der han studerte manusskriving og teaterinstruksjon. Han tok også New York Universitys program for teatermanusskriving. Han fikk også opplæring ved HB Studio i New York City.

Karriere

Teater 
Lonergans første teatersuksess kom med stykket This is Our Youth (1996). I 1999 skrev han The Waverly Gallery, basert på galleriet til bestemoren hans i Greenwich Village, noe som ga han en nominasjon til Pullitzerprisen for drama. I 2002 skrev han Lobby Hero. Skuespillet hans The Starry Messenger hadde premiere Off-Broadway i 2009 med hans kone J. Smith-Cameron og Matthew Broderick i hovedrollene.

Film 
Lonergans startet filmkarrieren sin som manusforfatter for Analyze This (1999). Han fikk deretter i oppdrag å skrive manus for The Adventures of Rocky and Bullwinkle (2000).

Lonergan skrev og regisserte filmen You Can Count On Me i 2000, med Martin Scorsese som eksekutiv produsent, og vant flere priser for beste manus. Han var medforfatter på manuset for Gangs of New York (2005). I 2005 begynte innspillingen av hans andre film der han både var manusforfatter og regissør, Margaret, med Anna Paquin og Matt Damon i hovedrollene. Filmen var imidlertid i postproduksjon i over fem år siden Lonergan, produsentene og klippansvarlige ikke ble enige om hvordan filmen skulle klippes, noe som førte til flere rettslige tvister før filmen til slutt ble utgitt i 2011.

Lonergan skrev og regisserte Manchester by the Sea (2016) som høstet god kritikk da den ble sluppet. Han ble nominert til to Golden Globes under den 74. Golden Globe-utdelingen for arbeidet med filmen (beste regi og beste manus).

Filmografi

Referanser

Eksterne lenker 
 

Fødsler i 1962
Personer fra New York City
Manusforfattere fra USA
Regissører fra USA
Dramatikere fra USA
Oscar-vinnere (originalmanus)
Oslo Business Memo

Oslo Business Memo er en journalistisk og redaksjonell publikasjon for nyheter om næringsliv, økonomi og politikk i Oslo.  Virksomheten ble etablert i 2010 av Per Gjørvad og Magne Soundjock Otterdal i samarbeid med et nettverk av journalister og markedsførere. Publiseringen startet 4. oktober 2010 fra kontorer i Hjalmar Brantingsvei 8. I 2011 flyttet virksomheten til StartupLab i Forskningsparken, Gaustadalleen 21. I 2014 ble redaksjonen lokalisert i Skippergata 26, som en av de første virksomhetene i Oslo Media House.

Eksterne lenker 
 Oslo Business Memo 
 Oslo Media House

Norske fagblader
Norske nettsteder
Aviser etablert i 2010
Flipper’s guitar

var et japansk band dannet av Keigo Oyamada (også kjent som Cornelius) og Kenji Ozawa i 1988. Bandet, samt soloprosjektene til hovedmedlemmene, var meget innflytelsesrike i den såkalte «Shibuya-kei»-sjangeren i Tokyo på 90-tallet.

Diskografi 
Studioalbum
 Three Cheers for Our Side! (25. august 1989)
 Camera Talk (6. juni 1990)
 Doctor Head's World Tower (10. juli 1991)

Samlealbum
 Colour Me Pop (21. desember 1991 - Polystar/Trattoria)
 On Pleasure Bent (1. april 1992 - Polystar/Trattoria) - livealbum
 Singles (26. september 1992)
 Treasure Collection (30. juni 1999)

Singler og EPer
 «Friends Again» b/w «Happy Like a Honeybee» (25. januar 1990)
 «Young, Alive, In Love» b/w «Haircut 100» (5. mai 1990)
 Camera! Camera! Camera! (25. september 1990) - EP
 «Love Train» b/w «Slide» (21. november 1990)
 «Groove Tube» b/w «Groove Tube Part 2» (20. mars 1991)
 «Blue Shinin' Quick Star» b/w «Dolphin Song» (25. august 1991)

Videoer
 Lost Pictures, Original Clips & CMS + Testament (VHS) (1. september 1993) (DVD (utgitt 28. januar 2004))

Hyllestalbum
 Tribute to Flipper's Guitar: Friends Again (19. november 2003 - Pastel Music)

Eksterne lenker 
 http://www.allmusic.com/artist/flippers-guitar-mn0002070179/biography

Japanske rockegrupper
Piknik i Parken

Piknik i parken er en musikkfestival som arrangeres i parken ved Vigeland-museet på Frogner i Oslo.

Cirka  deltok på festivalen i 2014, første gang den ble arrangert. Konserter holdes også i gårdsrommet på Frogner hovedgård (Oslo museum).

Referanser

Eksterne lenker
 

Musikkfestivaler i Oslo
Frogner (strøk)
Henry Hathaway

Henry Hathaway (født Henri Leopold de Fiennes 13. mars 1898 i Sacramento, California, død 11. februar 1985 i Hollywood, Los Angeles, California) var en amerikansk filmregissør.

Filmer i utvalg
1935 : Englands sønner
1945 : Huset i 92. gate
1947 : Dødskysset
1951 : Rommel, ørkenreven
1953 : Niagara
1962 : Vi vant Vesten
1969 : Jente med mannsmot

Referanser

Eksterne lenker 
 
 

Regissører fra USA
Stumfilmregissører
Manusforfattere fra USA
Skuespillere fra USA
Nadine Fähndrich

Nadine Fähndrich (født 16. oktober 1995) er en sveitsisk langrennsløper som representerer skiklubben Skiclub Horw. Hun debuterte i verdenscupen 13. desember 2015 i Davos, og hun tok sin første verdenscupseier da hun vant sprinten på Beitostølen 9. desember 2022.

Hun representerte Sveits under vinter-OL for ungdom 2012 i Innsbruck.

Under U23-VM på ski 2016 i Râșnov tok hun sølv i sprint fri teknikk, mellom svenskene Jonna Sundling og Maja Dahlqvist.

Under U23-VM på ski 2018 i Goms tok hun først sølv på sprinten, bak Tiril Udnes Weng, deretter bronse på 10 km klassisk to dager senere.

VM-resultater 
Lahtis 2017
 4 x 5 km stafett: 7 .-plass
 10 km klassisk: 25 .-plass
 Lagsprint klassisk: 7 .-plass
 Sprint fristil: 25 .-plass

Referanser

Eksterne lenker 
 

Sveitsiske langrennsløpere
Sveitsiske mestere
Deltakere under Vinter-OL for ungdom 2012
Deltakere under Ski-VM 2017
Deltakere for Sveits under Vinter-OL 2018
Langrennsløpere under Vinter-OL 2018
Deltakere for Sveits under Vinter-OL 2022
Langrennsløpere under Vinter-OL 2022
Deltakere under Ski-VM 2019
Deltakere under Ski-VM 2021
Lucas Chanavat

Lucas Chanavat (født 17. desember 1994) er en fransk langrennsløper som representerer den lokale skiklubben i Le Grand-Bornand.

Under U23-VM på ski 2016 i Râșnov tok han gull i sprint fri teknikk, foran Karl-Johan Dyvik fra Sverige og landsmannen Jean Tiberghien.

Chanavat fikk sin første pallplassering i verdenscupen 30. desember 2017 da han ble nummer tre i sprint fristil i Lenzerheide under Tour de Ski 2017/18. Han ble nummer tre sammenlagt i sprintcupen sesongen 2017/18, etter Johannes Høsflot Klæbo og Federico Pellegrino.

Han vant sin første seier i verdenscupen da han vant sprint fristil i Planica 21. desember 2019.

Referanser

Eksterne lenker 
 

Franske langrennsløpere
Deltakere under Ski-VM 2017
Deltakere for Frankrike under Vinter-OL 2018
Langrennsløpere under Vinter-OL 2018
Deltakere for Frankrike under Vinter-OL 2022
Langrennsløpere under Vinter-OL 2022
Deltakere under Ski-VM 2019
U23-verdensmestere i langrenn
Deltakere under Ski-VM 2021
Jørgen Thomassøn

Jørgen Thomassøn (født 1580, død 1655) var prest i Kvinesdal fra 1610 og prost for Lister prosti (trolig fra 1614 da Peder Claussøn Friis døde). Thomassøn studerte teologi i Rostock og var en periode "sangdreng" ved Christian IVs hoff i København. Kongen gikk utenom prost og biskop, og ga uten videre beskjed til lensherren i Lister om at Thomassøn var utnevnt som prest i Kvinesdal. I 1648 ledet han delegasjonen av prester fra Stavanger og Bergen bispedømmer som hyllet den nye kongen, Fredrik III, i Christiania.

Han var sønn av handelsmannen Thomas Olsen Skotte av skotsk ætt. Det skotske familienavnet «Witloch» ble tatt var på og brukt av etterkommerne som «Willoch». Sønnen Jørgen Jørgensen overtok som prest i Kvinesdal og fungerte også som prost de siste årene faren levde. Hans etterkommere ble svært velstående og blant de rikeste i Norge ifølge Ludvig Daae. Daae var usikker på Thomassøns opphav og nevnte sagn om at han var bondesønn fra dalen. Daae trodde at "Willoch" var en hustrus eller kanskje morens fødenavn.

Han var en de første som skrev på dialekt i tiden etter at norrønt skriftspråk forsvant og da dansk var skriftspråket i Norge. Thomassøn skrev blant annet slik på Kvinesdalsdialekt: «Dæ æ Bædde grejn, som Bogna elle Bræste.» (Det er bedre grein / som blir bøyd enn som brest.) som trolig er et uttrykk han hadde hørt. Han skrev blant annet ned visdomsvers fra Agder og Rogaland, og disse versene følger norrøn form noe som viser at disse formene var levende i dialektene til 1600-tallet - blant annet dette verset som fortsatt er i bruk: "Vanen er Vond aa Venne". I 1620 ga Thomassøn uten en liten bok med omkring 300 ordtak samt en mållære for dialekten i området. Skriftet En liden begyndelse til en norsk Grammaticam er på 2-3 sider, men er den eldste kjente opptegnelser om norsk språk etter norrøn/mellomnorsk tid. Lignende arbeid ble senere gjort av presten Christen Jenssøn i Sunnfjord (1646), av Erik Pontoppidan med Glossarium Norvegicum (1749) og Marcus Schnabel i Hardanger (1774).

Han sørget for oppføring av ny kirke i 1623 (revet 1837). Hægebostad fikk ny kirke i 1629.

Referanser 

Norske lutherske prester
Norske sakprosaforfattere
Norske lingvister

Personer fra Kvinesdal kommune
Fødsler i 1580
Dødsfall i 1655
Guy Sion

Guy Sion (født 1980 i Israel) er en Israelsk jazz saksofonist, som holder til i Oslo.

Biografi 
Sion vokste opp i en liten by i Israel, på middelhavskysten. Han begynte å spille saksofon i en alder av 9 år, og når han var 13 ble han med i byens ungdomsband og turnerte Spania, Tyskland, Nederland og Kina. Samme år ble han introdusert til Jazz, og i 1998 deltok han på Jazz Summer Workshop  i Perugia, Italia, og vant et stipend til Berklee College of Music. I 2000, fortsatte han sin musikalske studier ved Rimon School of Jazz og Moderne Musikk, og var aktiv på den Israelske jazz scenen. Deretter opptrådte han med sitt eget ensemble og spilte med forskjellige storband på ulike arenaer og festivaler over hele Israel.

I 2002 flyttet Sion til Nederland for å starte musikkstudier i Amsterdam Konservatorium. Samtidig spilte han regelmessig på jazzklubber og kafeer i Amsterdam, og var for 3 år delen av huset band i den månedlige festival ‘Breathing Bijlmer’, en festival som introduserer nye talenter i en flerkulturell sammenheng. I 2003, turnerte han med den berømte nederlandske teater skuespillerinnen Jetty Mathurin i ‘Mathurin Meets Music’ turne. I 2004 var han også med i det Amsterdam-baserte bandet "Eller Le Israel". Bandet spilte forskjellige stiler av musikk fra Pop til Klezmer og spilt på arrangementer over hele Europa.

Etter endt utdanning i 2005, flyttet Sion til New York City. Inspirert av byens liv og rike musikkmiljø  fortsatte han å utvikle stemmen sin, komposisjon og arrangering ferdigheter. I løpet av disse årene, har han spilt på ulike konsertarenaer rundt i New York City, og har også jobbet som saksofon lærer. I 2009 ble han bedt om å spille en solodel av Mussorgskys ‘Pictures at an Exhibition’ med New Amsterdam Symphony Orchestra (NASO), og ga ut sitt debut solo album Halve Kampen i 2010.

Sion flyttet til Oslo i slutten av 2010, og begynte å her å jobbe som musikklærer i Oslo-området. Han opptrådte på Moldejazz i 2011 med sitt Lennie Tristano tribute band 'Crosscurrent'. I januar 2012 slapp Sion sitt andre album 'Away' med den norske gitaristen Bjørn Vidar Solli og pianisten Erlend Slettevoll. Away fikk gode anmeldelser av AllAboutJazz.com så vel som i norske medier i NRK P2 Kulturnytt, Aftenposten, Dagsavisen.

Siden 2013 har han spilt 1. Altsaksofon i de norske storband 'Primetime Orchestra' og 'Ett Fett Storeband', og er co-leder av "The Diaspora House", et band som spiller Jødisk musikk fra hele verden (Ashkenazi, Sefardisk Mizrahi) i en jazzsetting.

Diskografi 
 2010: Half The Battle (Egenproduksjon), med Sam Barsh, Gavin Fallow, Colin Stranahan
 2012: Away (Egenproduksjon), med Bjørn Vidar Solli, Erlend Slettevoll, Phil Donkin, Jon Wikan

Referanser 

Jazzsaksofonister
Personer fra Oslo
Fødsler i 1980
Andrej Larkov

Andrej Vitaljevitsj Larkov (; født 25. november 1989) er en russisk langrennsløper.

13. desember 2012 debuterte han individuelt i verdenscupen i langrenn under fellesstarten i Canmore hvor han endte på 7.-plass, 13,1 sekunder bak vinneren Tim Tscharnke.

Larkov ble tatt ut i den russiske troppen til Ski-VM 2015 i Falun, der han startet med en 26.-plass under 15 km fri teknikk og avsluttet med en 27.-plass på 50 km klassisk. Han tok bronse på 50 km klassisk under Vinter-OL 2018 i Pyeongchang.

Referanser

Eksterne lenker 
 

Russiske langrennsløpere
Olympiske bronsemedaljevinnere
Deltakere under Ski-VM 2015
Deltakere under Ski-VM 2017
Olympiske utøvere fra Russland under Vinter-OL 2018
Langrennsløpere under Vinter-OL 2018
Medaljevinnere under Vinter-OL 2018
Fødsler i 1989
Deltakere under Ski-VM 2019
Olympiske medaljevinnere i langrenn
Lund (slekt)

Lund er en norsk slekt. Den stammer fra Sønderjylland, men kom til Norge på 1600-tallet og slo seg ned i Farsund. Den første dokumenterte stamfader i Norge er Eilert Lund (f. 1645 – d. 1700). Lund ankom med skipet sitt fra Sønderjylland i ca. 1688 og strandet på Lista, Farsund. Farsund-Lundene stammer trolig fra den sønderjyske uradelige slekten Lund fra Als og Sundeved.

Slektsmedlemmer 
 Jochum Brinch Lund (1743–1807), kjøpmann, verftseier og industripioner
 Gabriel Lund (1773–1832), eidsvollsmann
 John Theodor Lund (1842–1913), politiker
 Fredrik Stang Lund (1859–1922), politiker
 Frederik Macody Lund (1863–1943), historiker
 Signe Lund (1868–1950), komponist 
 Henrik Lund (1879–1935), maler
 Synnøve Macody Lund (1976–), skuespiller

Referanser

Eksterne lenker 
 https://web.archive.org/web/20170108191559/https://snl.no/Lund%2FLund_fra_Farsund

Norske slekter
Våpenførende slekter
Norske adelige familier
Debian GNU/Hurd

Debian GNU/Hurd er Debianprosjektets distribusjon av GNU-prosjektets operativsystem som benytter seg av mikrokjernen GNU Hurd. Operativsystemet har vært under utvikling siden 14. juli 1988, og ble formelt lansert 21. mai 2013, sammen med 78 %av programvarepakkene som eksisterer i Debian GNU/Linux.

Siste versjon er 2017 som ble lansert 15. januar 2017.

Referanser

Debian
GNU Hurd
Programvare fra 2013
2013 i USA
Arch Hurd

Arch Hurd er et operativsystem som er basert på Linuxdistribusjonen Arch Linux. I stedet for å benytte Linuxkjernen, benytter Arch Hurd GNU-prosjektets mikrokjerne-baserte GNU Hurd. Arbeidet med Arch Hurd startet den 4. januar 2010, og etter noen få uker var det mulig å starte det opp i en virtuell maskin.

Arch Hurd benytter seg av en rullende utgivelsesmodell.

Referanser

Arch Linux
GNU Hurd
Programvare fra 2010
2010 i Canada
Sigrid Svendsdatter

Sigrid (– død 1066) var en uekte datter av kong Svend Estridsen. 

Hun ble gift med obotritterfyrsten Utos sønn Godskalk. Han var som ung gått i Knud den store tjeneste. Ved sin iver etter å utbrede kristendommen, skaffet Godskalk seg mange fiender, og den 7. juni 1066 utbredte en oppstand seg blant venderne under hvilken Godskalk ble myrdet. Sigrid og ternene hennes falt i opprørernes hender i Meklenborg, hvor hun ble pisket og jaget naken ut av landet. 

Sønnen Henrik gjorde omkring år 1100 krav på mødrenearv etter henne i Danmark.

Referanser 

Kongelige dansker
Dødsfall i 1066
Kew

Kew er en bydel i London-kommunen Richmond upon Thames i det sørvestlige London, på den sørlige siden av Themsen.

Kew er hjemsted for det britiske riksarkiv. Dessuten ligger den botaniske hagen Kew Gardens i bydelen. Kew Gardens ble utpekt som verdensarvsted i 2003. 

De engelske malere Thomas Gainsborough og Joshua Kirby og den tyske maler Johann Zoffany ligger begravd i Kews sognekirke som er viet til Sankt Anna (engelsk: Saint Anne's Church).

Eksterne lenker
 Den botanisk hagen i Kew

Steder i Richmond upon Thames
Byer ved Themsen
Sterling K. Brown

Sterling Kelby Brown (født 5. april 1976 i St. Louis i Missouri) er en amerikansk skuespiller.

Brown spilte blant annet aktor Christopher Darden i rettsdramaserien The People v. O.J. Simpson: American Crime Story, som handlet om rettssaken mot O.J. Simpson. Han vant en Primetime Emmy Award for denne rollen under den 68. Primetime Emmy Award-utdelingen i 2016. Brown ble også nominert til en Screen Actors Guild Award og en Golden Globe. Han har også spilt Roland Burton i dramaserien Army Wives, og per januar 2017 spiller han Randall Pearson i dramaserien This Is Us. Brown ble nominert til en ny Screen Actors Guild Award for rollen i This Is Us.

Filmografi

Film

Fjernsyn

Referanser

Eksterne lenker 
 

Skuespillere fra USA
Emmy-vinnere
Fødsler i 1976
VårtOslo

VårtOslo er en nettavis som startet virksomheten 12. januar 2017. Avisen fokuserer på hendelser i Oslo, byutvikling, det lokale livet i bydelene, foruten stoff fra bystyret. Avisen har inntekt fra reklame og abonnement.

VårtOslo oppfatter som sine oppgaver å opplyse, avdekke, styrke oslofolks identitet til byen og slippe flere stemmer til i ordskiftet rundt veivalg for hovedstaden. Redaktør er Vegard Velle. VårtOslo har kontor i Greenhouse Oslo, i Schweigaardsgate 34c.

Mest leste sak det første året var: NRK-reportasje om skummel kriminalitet i Oslo øst skaper sterke reaksjoner

Referanser

Eksterne lenker
VårtOslo, nettsted. Besøkt 13. januar 2017.

Aviser i Oslo
Aviser etablert i 2017
Norske nettaviser
TOMOYO Linux

TOMOYO Linux er en sikkerhetsmodul i Linuxkjernen som sørger for obligatorisk adgangskontroll. Det kan brukes til å øke sikkerheten for et system, men kan også være brukbart som et verktøy for systemanalyse. TOMOYO Linux ble lansert i mars 2003 og ble sponset av NTT DATA frem til mars 2012.

Referanser

Sikkerhetsprogramvare i Linuxkjernen
Programvare fra 2003
UClibc

uClibc, også kalt µClibc, er en minimalistisk versjon av C-standardbiblioteket som er ment for innebygde systemer og mobilt utstyr som kjører Linuxkjernen. Biblioteket ble skapt for å støtte μClinux, en versjon av Linux som ikke krever en minnehåndterer og som derfor er egnet for mikrokontrollere.

Utviklingen av uClibc startet i 1999.. Biblioteket ble for det meste skrevet fra grunnen av, men har inkorporert kode fra GNU C Library og andre prosjekter. Prosjektet ble ledet av Erik Andersen og en annen bidragsyter er  Manuel Novoa III.

Uclibc er fri og åpen programvare og er lisensiert under GNU Lesser General Public License.

Referanser

C-standardbiblioteket
Innebygde systemer
GNU
Programvare fra 1999
Bionic (programvare)

Bionic er en versjon av C-standardbiblioteket som er utviklet av Google for operativsystemet Android. Første versjon ble lansert 23. september 2008.

Referanser

C-standardbiblioteket
Android
Programvare fra 2008